
З А П И С Н И К   
СА 39. СЕДНИЦЕ ГРАДСКЕ ИЗБОРНЕ КОМИСИЈЕ НИШ 

Тридесет девета седница Градске изборне комисије Ниш, одржана jе у понедељак 04.12.2023. године, са почетком у 10,00 часова, у великој сали Скупштине Града Ниша, улицa Николе Пашића број 24.                        
Седници Комисије су присуствовали: председница Данијела Милићевић,  секретар Ружица Ђорђевић, заменик секретара Светлана Китић и чланови: Љиљана Берић, Душан Станковић, Зорица Тадић Милошевић, Александар Лаловић, Ивана Крстић, Марко Јовановић, Ненад Момчиловић, Драган Јовановић,Драгиња Радовић, Јелена Лазић, Анђелија Стаменковић, Андреа Перић, Мића Јевтић, Драгана Милутиновић, заменици чланова:Биљана Милићевић, Марија Давидовић, Љиљана Митковић, Предраг Стефановић и Емилија Робовјановић. 
Седници нису присуствовали чланови: Љиљана Младеновић, Никола Остојић, Милош Крстић, Мирољуб Бинић, Сања Милијић Милојковић, Мирослав Планић, Младен Ђурић, Младен Димитријевић, Милена Живадиновић, Миљан Милојић као и заменици чланова: Велибор Бошков, Саша Матијашевић, Марко Милентијевић, Милош Стојановић,
Седници су присутвовали и у њој учествовали без права гласа и то:  заменици чланова: Марко Тодоровић,Александра Митровић, Милош Нешић, Биљана Милићевић, Станоје Секулић, Милош Стефановић, Ана Ћурчић, Ненад Јовановић, Милош Стојановић и Татјана Богичевић.
	Седницу Комисије отворила је и њоме председавала председница Данијела Милићевић, која је констатовала да постоји кворум за рад и пуноважно одлучивање, јер je седници присуствовало 20 чланова и заменика чланова, са правом гласа.
	
           На предлог председнице, Комисија је без дискусије, jeдногласно (18 „за“), утврдила следећи:
Д Н Е В Н И   Р Е Д
1. Доношење решења о именовању заменика члана Градске изборне комисије Ниш у проширеном саставу, на предлог РУСКЕ СТРАНКЕ за гласање на изборима за народне посланике Народне скупштине расписаним за 17. децембар 2023.године;

2. Разно          
Пре преласка на рад по тачкама Дневног реда председница је ставила на гласање записник са 37. седнице Градске изборне комисије Ниш.
Комисија је, једногласно, (20 „за“) и без примедби, усвојила записник са 37. седнице Градске изборне Комисије Ниш, одржане 01. децембра 2023. године.
Председница је такође ставила на гласање записник са 38. Седнице Градске изборне комисије Ниш.
Комисија је, једногласно, (20 „за“) и без примедби, усвојила записник са 38. седнице Градске изборне Комисије Ниш, одржане 02. децембра 2023. године.





 ТАЧКА 1. Доношење решења о именовању заменика члана Градске изборне комисије Ниш у проширеном саставу, на предлог РУСКЕ СТРАНКЕ за гласање на изборима за народне посланике Народне скупштине расписаним за 17. децембар 2023.године;
Председница комисије упознала је присутне да је овлашћено лице РУСКЕ СТРАНКЕ, доставило предлог дана 3. децембра 2023. године, за именовање заменика  члана за проширени састав Градске изборне комисије Ниш. 
У 10,02 минута приступила је Драгана Милутиновић члан комисије.

За заменика члана је предложен је Марко Станимировић, инжењер заштите на раду из Ниша. Председница је истакла да члан  има изборно право након чега је прочитала образложење предлога решења о именовању заменика члана Градске изборне комисије Ниш у проширеном саставу на предлог РУСКЕ СТРАНКЕ, за гласање на изборима за народне посланике Народне скупштине расписаним за 17. децембар 2023.године.           
Након датог образложења, Комисија је, без расправе, једногласно (20 „за“) донела Решење о именовању заменика члана  Градске изборне комисије Ниш у проширеном саставу на предлог РУСКЕ СТРАНКЕ, за гласање на изборима за народне посланике Народне скупштине расписаним за 17. децембар 2023.године.   

        ТАЧКА 3. Разно.
         Председница је упознала присутне да је рок да се донесу решења о именовању сталног и проширеног састава 06.12.2023. године. С обзиром да након тога нико од чланова и заменика чланове није затражио реч, председница Комисије Данијела Милићевић је закључила тридест девету седницу  Комисије у 10,04 минута.

У Нишу, 06.12.2023. година.

